ไฟแนนซ์ทูเดย์
โดย...ช.ชดา
3 ต.ค. 2559

โดย...ช.ชดา
... ย่างเข้าสู่โค้งสุดท้ายปลายปี 2559 ไตรมาสสุดท้ายของปีนี้จะเป็นไฮซีซั่นของการท่องเที่ยว ฤดูแห่งการจับจ่ายใช้สอย หากยอดการบริโภค การลงทุนภาครัฐไม่สามารถจะปักธงลงกันได้ เงินไม่ออกมาหมุน ก็ทำใจว่าเศรษฐกิจปีนี้ก็จะย่ำอยู่กับที่
... จิรเทพ เสนีวงศ์ณ อยุธยา อดีตโฆษกแบงก์ชาติ เลือกเออร์ลี่ รีไทร์จากองค์กรอันทรงเกียรติทิ้งงานที่ธนาคารแห่งประเทศไทย ไปรับตำแหน่งใหม่ที่ตลาดหลักทรัพย์แห่งประเทศไทย ในตำแหน่งผู้ช่วยผู้จัดการสายงานวางแผนกลยุทธ์องค์กร ซึ่งเป็นสายงานใหม่สดซิงๆ ของตลาดหลักทรัพย์สัญญาว่าจ้าง 2 ปี อยู่ภายใต้การบังคับบัญชาของ “พี่ตุ๊” เกศรา มัญชุศรี
ก่อนหน้านี้มีคนเห็นจิรเทพเดินสายสัมภาษณ์งานกับแบงก์ใหญ่ 2-3 แห่ง แต่งานมาลงตัวที่ตลาดหลักทรัพย์ก็ดูดีเช่นกัน
... ธนาคารกรุงไทยปรับระบบรักษาความปลอดภัยอินเทอร์เน็ตแบงก์กิ้งใหม่ มาตรการล่าสุด ธนาคารให้ลูกค้ากรอกรหัส TOP ที่ธนาคารจะส่งให้ในกรณีที่ต้องการเพิ่มเลขที่บัญชีผู้รับเงิน และกรอกรหัส TOP อีกครั้ง เพื่อยืนยันก่อนโอนเงิน ถึงจะช้ากว่าแบงก์อื่นแต่ก็ยังไม่สายเกินไป